Santa Maria in Ara Coeli

Santa Maria in Aracoeli, offisielt Santa Maria in Ara Coeli al Campidoglio, er en kirke og basilica minor i Roma som er viet til Jomfru Maria. Kirken ligger på Kapitolhøyden i Rione Campitelli og tilhører sognet San Marco Evangelista al Campidoglio. Kirken er kjent for å huse en treskulptur fra 1400-tallet som forestiller Jesusbarnet. Skulpturen kalles på italiensk «Santo Bambino» (norsk oversettelse: «Det hellige barnet»). Den skal etter sigende være laget av oliventre fra Getsemane, og tilskrives en rekke underverker. Kirkens historie Kirken ble oppført på 600-tallet. Den nevnes i Catalogo di Cencio Camerario, en fortegnelse over Romas kirker sammenstilt av Cencio Savelli i 1192, og kalles der sce. Marie in Capitolio. Kirken er også nevnt i Il catalogo Parigino, en fortegnelse fra ca 1230, der den kalles s. Maria de Capitolio, videre i Il catalogo di Torino (cirka 1320) der den kalles Ecclesia sancte Marie de Ara Celi og i Il catalogo del Signorili (cirka 1425) der den er oppført som s. Marie de Ara Celi. Tittelkirke I 1517 ble Santa Maria in Ara Coeli gjort til tittelkirke av pave Leo X, det vil si at den er knyttet til en av den romersk-katolske kirkens kardinaler. Kardinalprester på 1900- og 2000-tallet 1896–1903: Francesco Satolli 1903–1911: Beniamino Cavicchioni 1911–1914: Diomede Falconio 1914–1917: Basilio Pompilj 1919–1921: Filippo Camassei 1921–1926: Juan Benlloch y Vivó 1927–1961: Jozef-Ernest van Roey 1962–1997: Juan Landázuri Ricketts 1998–: Salvatore De Giorgi Bilder Referanser Litteratur Le chiese di Roma dal secolo IV al XIX (på italiensk). Roma: Tipografia Vaticana. 1891. Roma (på italiensk). Milano: Touring Club Italiano. 2002. ISBN 88-365-2541-5. Le chiese di Roma nel medio evo (på italiensk). Firenze: Leo S. Olschki. 1927. Roma: chiese, conventi, chiostri: progetto per un inventario 313—1925 (på italiensk). Roma: Edilstampa. 1993. Rione X Campitelli (på italiensk). Roma: Fratelli Palombi Editori. 1976. Guida insolita ai misteri, ai segreti, alle leggende e alle curiosità delle Chiese di Roma (på italiensk). Roma: Newton & Compton. 2000. s. 178–179. ISBN 88-8289-419-3. The Pilgrim's Guide to Rome's Principal Churches (på engelsk). Collegeville, Minnesota: Liturgical Press. 1993. ISBN 0-8146-5016-3. Eksterne lenker (en) Santa Maria in Aracoeli (Rome) – kategori av bilder, video eller lyd på Commons